8.		Oznámenie zástupcu na doručovanie písomností
(§ 30 ods. 3 zákona č. 563/2009 Z. z. o správe daní – daňový poriadok)
Ružena Veselská, Kvetná 22, Topoľčany
							Daňový úrad NITRA 
							pobočka DÚ Topolčany
Topoľčany 6. 4. 2022						Krušovská 89, 955 56 Topoľčany
Vec:		Oznámenie zástupcu na doručovanie písomností
V súlade s ustanovením § 30 ods. 3 daňového poriadku Vám oznamujem, aby správca dane doručoval všetky písomnosti môjmu zástupcovi, ktorému som udelil plnomocenstvo nadväzne na § 9 ods. 2 daňového poriadku. Zástupcom na doručovanie písomnosti je vedúca ekonomického odboru našej spoločnosti p. Ing. Eva Bielená, Dobrovičova 22, Topoľčany.
Ružena Veselská, v. r.
Poznámka k doručovaniu písomnosti správcu dane pre daňový subjekt alebo jeho zástupcu
Spôsob doručovania písomnosti správcu dane upravujú nasledovné ustanovenia daňového poriadku:
§ 30 Všeobecné ustanovenia
§ 31 Doručovanie do vlastných rúk
§ 32 Doručovanie elektronickými prostriedkami
§ 33 Elektronické služby
§ 34 Doručovanie mimo územia Slovenskej republiky
§ 35 Doručovane verejnou vyhláškou
Správca dane doručuje písomnosť elektronickými prostriedkami, ak to nie je možné, správca dane doručuje písomnosť prostredníctvom
a)	poskytovateľa poštových služieb,
b)	iného orgánu, ak to ustanovuje osobitný predpis, 
c)	verejnej vyhlášky.
Podľa § 30 ods. 3 daňového poriadku, ak má adresát zástupcu s plnomocenstvom na účely správy daní, doručuje sa písomnosť len tomuto zástupcovi. 
Ak má však adresát osobne pri správe daní niečo vykonať, doručuje sa písomnosť jemu aj jeho zástupcovi.
Ak adresát bezdôvodne odmietne prijať písomnosť, je táto doručená dňom, keď bolo prijatie odmietnuté; o tom musí doručovateľ adresáta poučiť.
Ak nejde o doručovanie elektronickými prostriedkami, doručuje sa písomnosť na adresu na území členského štátu, ktorú daňový subjekt oznámil správcovi dane; inak sa doručuje písomnosť fyzickej osobe na adresu trvalého pobytu a právnickej osobe na adresu sídla učené za miesto doručenia.